Hemizigot
Hemizigot i hemizigotnost su pojave kada je u diploidnoj hromosomskoj garnituri organizma prisutan samo jedan od dva parna hromosoma. Tada se ćelija ili organizam označavaju kao hemizigoti. Hemizigotnost je također kada nedostaje jedna kopija gena, ili u heterogametskom spolovima, kada gen se nalazi na polovini broja hromosoma. Kod organizama u kojem je mužjak heterogametski, kao što su ljudi, gotovo svi geni X-vezani geni su hemizigotni. Nisu samo oni malobrojni, koji se nalaze na onom dijelu Y hromosoma koji ima homologni segment na hromosomu X. Transgeni miševi, koji su generirani nakon egzogenog mikroinjektiranje DNK u embrionski pronukleus, također se smatraju hemizigotima, budući da se za uvedeni alel očekuje uključenje u samo jednu kopiju svakog lokusa. Takav se organizam kasnije može križati se homozigotom i održavati kao inbred linija, kako bi se smanjila potreba potvrde genotipova svakog legla. Do hemizigotnosti dovode i mutacije na jednom hromosomu, kada njegov alel-parnjak i sam mutant ostaju u hemizigotnom stanju. Hemizigotne posljedice ima i delecija (gubitak) dijela hromosoma, kada svi lokusi ma neoštećenom hromosomu gube alele-parnjake sa izgubljenog dijela homologa.